குள்ளநரியும், முதலையும் தங்களது உயர் பிறப்பு பற்றி வாதமிட்டன. முதலை தனது உடலை முழுவதுமாக நீட்டித்து தனது முன்னோர்கள் உடற்பயிற்சியாளர்களாக இருந்தனர் என்றது. நரி "நீ அதைக் கூறவே தேவையில்லை. உன்னுடைய தோலைக் கண்ட மாத்திரத்திலேயே தோல்களில் வெடிப்பு ஏற்படும் அளவுக்கு நீண்ட நாட்களாக உடற்பயிற்சிகளை செய்து வருகிறாய் என்பதை என்னால் காண முடிகிறது" என்றது..நீதி: பொய் கூறுபவர்களை அவர்களின் செயல்கள் மூலம் கண்டுபிடித்துவிடலாம்..சில மீனவர்கள் மீன் பிடிக்க சென்றனர். நீண்ட நேர போராட்டத்திற்கு பிறகும் அவர்களால் எதையும் பிடிக்க இயலவில்லை. வலையை மடித்து அவர்கள் திரும்புவதற்கு முடிவெடுத்தனர். அப்போது திடீரென ஒரு பெரிய மீனால் துரத்தப்பட்ட ஒரு சூரை மீன் அவர்களது படகு மீது தாவி விழுந்தது. அந்த மீனவர்கள் சூரை மீனை பிடித்தனர். வீட்டிற்கு மகிழ்ச்சியுடன் திரும்பிச் சென்றனர்..ஒரு குள்ளநரி வேட்டையாடுபவர்களால் துரத்தப்பட்டது. நீண்ட தூரம் ஓடி கலைத்தது. ஒரு காட்டுப் பகுதியில் மரம் வெட்டிக் கொண்டிருந்த ஒரு மரவெட்டியைக் கண்டது. தான் ஒளிவதற்கு ஓர் இடம் வழங்குமாறு அவனிடம் மன்றாடியது. அருகிலிருந்த தன்னுடைய கொட்டகையில் குள்ளநரி ஒளிந்து கொள்ளலாம் என்று அவன் கூறினான். சீக்கிரமே வேட்டையாடுபவர்கள் வந்தனர். "இந்த பக்கம் ஒரு குள்ளநரி ஓடியதை கண்டாயா?" என்று கேட்டனர். மரவெட்டி "இல்லை" என்றான். ஆனால் குள்ளநரி ஒளிந்திருந்த இடத்தை நோக்கி தனது கை விரலைக் காட்டினான். வேட்டையாடுபவர்கள் அந்த குறியீட்டை எடுத்துக் கொள்ளவில்லை. திரும்பிச் சென்றனர். அங்கு நடந்து கொண்டிருந்த அனைத்தையும் சுவற்றில் இருந்த ஒரு துளை வழியாக கண்ட குள்ளநரி வெளியில் வந்தது. எதுவும் கூறாமல் நடந்து செல்ல ஆரம்பித்தது. "இப்போது எப்படி இருக்கிறாய்? நீ செல்லும் முன்னர் நன்றி கூறும் பழக்கம் இல்லையா?" என்றான். "இருக்கிறது. உன்னுடைய நாக்கின் மூலம் வெளிப்படுத்திய வார்த்தையைப் போல் உன்னுடைய கை விரல்களை நீட்டுவதிலும் நேர்மையானவனாக இருந்திருந்தால் நான் நன்றி சொல்லாமல் இங்கு இருந்து சென்றிருக்க மாட்டேன்" என்றது..நீதி: மனசாட்சி என்பது வாய் வார்த்தை போல செயல்களிலும் உண்மையாக இருப்பதாகும்..ஒரு மனிதன் தன் வீட்டில் சில சேவல்களை வளர்த்து வந்தான். ஒருவர் விற்ற ஒரு கௌதாரியை தன் வீட்டிற்கு வாங்கிக் கொண்டு வந்தான். கௌதாரிக்கு சேவல்களுடன் சேர்த்து உணவிடலாம் என்று எண்ணினான். ஆனால் சேவல்கள் கௌதாரியை கொத்தி துரத்தின. தான் ஒரு வேற்றின உயிரினமாக இருப்பதால் தான் சேர்த்துக் கொள்ளப்படவில்லை என ஒரு கனத்த இதயத்துடன் கௌதாரி எண்ணிக் கொண்டது.